CELEX: 31991D0209
Language: el
Date: 1991-03-11 00:00:00
Title: 91/209/ΕΟΚ: Απόφαση της Επιτροπής της 11ης Μαρτίου 1991 για την καθιέρωση τροποποιητικής πράξης στο κοινοτικό πλαίσιο στήριξης για τις κοινοτικές διαρθρωτικές παρεμβάσεις στο Ηνωμένο βασίλειο ( Βόρεια Ιρλανδία ) όσον αφορά τη βελτίωση των συνθηκών μεταποίησης και εμπορίας των προϊόντων αλιείας και υδατοκαλλιέργειας

Avis juridique important

|

31991D0209

91/209/ΕΟΚ: Απόφαση της Επιτροπής της 11ης Μαρτίου 1991 για την καθιέρωση τροποποιητικής πράξης στο κοινοτικό πλαίσιο στήριξης για τις κοινοτικές διαρθρωτικές παρεμβάσεις στο Ηνωμένο βασίλειο ( Βόρεια Ιρλανδία ) όσον αφορά τη βελτίωση των συνθηκών μεταποίησης και εμπορίας των προϊόντων αλιείας και υδατοκαλλιέργειας  

Επίσημη Εφημερίδα αριθ. L 099 της 19/04/1991 σ. 0023 - 0024

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαρτίου 1991 για την καθιέρωση τροποποιητικής πράξης στο κοινοτικό πλαίσιο στήριξης για τις κοινοτικές διαρθρωτικές παρεμβάσεις στο Ηνωμένο Βασίλειο ( Βόρεια Ιρλανδία ) όσον αφορά τη βελτίωση των συνθηκών μεταποίησης  και εμπορίας των προϊόντων αλιείας και υδατοκαλλιέργειας ( Το κείμενο στην ελληνική γλώσσα είναι το μόνο αυθεντικό ) ( 91/209/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας  Επενδύσεων και των άλλων υφιστάμενων χρηματοδοτικών μέσων ( 1 ), και ιδίως το άρθρο 8 παράγραφος 5,  Μετά από διαβουλεύσεις με τη Μόνιμη Επιτροπή Διαρθρώσεων Αλιείας και με την Επιτροπή για την Ανάπτυξη και την Ανασυγκρότηση των Περιφερειών,  Εκτιμώντας :  ότι, με την απόφαση 89/639/ΕΟΚ ( 2 ), η Επιτροπή ενέκρινε το κοινοτικό πλαίσιο στήριξης για τις διαρθρωτικές παρεμβάσεις στο Ηνωμένο Βασίλειο ( Βόρεια Ιρλανδία )- ότι η κυβέρνηση του Ηνωμένου Βασιλείου υπέβαλε στην Επιτροπή, στις 17 Αγούστου 1990, το τομεακό σχέδιο για τον εκσυγχρονισμό των συνθηκών μεταποίησης και εμπορίας των προϊόντων αλιείας και υδατοκαλλιέργειας που αναφέρεται στο άρθρο 2 του κανονισμού ( ΕΟΚ ) αριθ . 4042/89 του Συμβουλίου της 19ης Δεκεμβρίου  1989 σχετικά με τη βελτίωση των συνθηκών μεταποίησης και εμπορίας των προϊόντων αλιείας και υδατοκαλλιέργειας ( 3 )- ότι το σχέδιο που υπέβαλε το κράτος μέλος περιλαμβάνει τους κύριους άξονες που επελέγησαν, καθώς και ενδείξεις για τη συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων ( ΕΓΤΠΕ ), τμήμα Προσανατολισμού, που προβλέπεται για την  πραγματοποίηση του σχεδίου αυτού - ότι η Επιτροπή μπορεί να λάβει υπόψη τα μέτρα που προκύπτουν από το πεδίο εφαρμογής του κανονισμού ( ΕΟΚ ) αριθ . 4042/89 κατά την καθιέρωση των κοινοτικών πλαισίων στήριξης για τις περιοχές που καλύπτει ο στόχος αριθ . 1, ο οποίος προβλέπεται στον τίτλο  ΙΙΙ του κανονισμού ( ΕΟΚ ) αριθ . 2052/88 -  ότι αυτή η τροποποιητική πράξη στο κοινοτικό πλαίσιο στήριξης καταρτίστηκε κατόπιν συμφωνίας με το ενδιαφερόμενο κράτος μέλος στο πλαίσιο της εταιρικής σχέσης, όπως ορίζεται στο άρθρο 4 του κανονισμού ( ΕΟΚ ) αριθ . 2052/88 - ότι η Ευρωπαϊκή Τράπεζα Επενδύσεων έχει επίσης λάβει μέρος στην επεξεργασία αυτής της τροποποιητικής πράξης στο κοινοτικό πλαίσιο στήριξης σύμφωνα με τις διατάξεις του άρθρου 8 του κανονισμού ( ΕΟΚ ) αριθ . 4253/88 του Συμβουλίου ( 4 ), για τις διατάξεις  εφαρμογής του κανονισμού ( ΕΟΚ ) αριθ . 2052/88, και ότι έχει εκφράσει την πρόθεσή της να συμβάλει στην εφαρμογή αυτής της τροποποιητικής πράξης επί τη βάσει των προγραμματιζόμενων δανειακών ποσών που αναφέρονται στην παρούσα απόφαση και σύμφωνα με τις  καταστατικές διατάξεις που τη διέπουν - ότι η Επιτροπή προτίθεται να εξετάσει τη δυνατότητα συνδρομής και από άλλα κοινοτικά δανειοδοτικά μέσα για τη χρηματοδότηση αυτής της τροποποιητικής πράξης, σύμφωνα με τις συγκεκριμένες διατάξεις που τα διέπουν - ότι, σύμφωνα με το άρθρο 10 παράγραφος 2 του κανονισμού ( ΕΟΚ ) αριθ . 4253/88, η παρούσα απόφαση αποστέλλεται ως δήλωση προθέσεως στο κράτος μέλος - ότι, σύμφωνα με το άρθρο 20 παράγραφοι 1 και 2 του κανονισμού ( ΕΟΚ ) αριθ . 4253/88, οι δεσμεύσεις από τον προϋπολογισμό που αφορούν τη συνεισφορά των διαρθρωτικών ταμείων στη χρηματοδότηση των παρεμβάσεων που καλύπτονται από τα κοινοτικά πλαίσια στήριξης  πρόκειται να οδηγήσουν σε μεταγενέστερες αποφάσεις της Επιτροπής για την έγκριση των σχετικών ενεργειών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1 Εγκρίνεται η τροποποιητική πράξη στο κοινοτικό πλαίσιο στήριξης για τις κοινοτικές διαρθρωτικές παρεμβάσεις όσον αφορά τη βελτίωση των συνθηκών μεταποίησης και εμπορίας των προϊόντων αλιείας και υδατοκαλλιέργειας στο Ηνωμένο Βασίλειο ( Βόρεια  Ιρλανδία ), για την περίοδο από την 1η Ιανουαρίου 1991 έως τις 31 Δεκεμβρίου 1993 .  Η Επιτροπή δηλώνει την πρόθεσή της να συμβάλει στην υλοποίηση της παρούσας τροποποιητικής πράξης στο κοινο τικό πλαίσιο στήριξης σύμφωνα με τις λεπτομερείς διατάξεις που περιέχει, καθώς και με τους κανόνες και τις κατευθυντήριες γραμμές που ισχύουν για τα διαρθρωτικά ταμεία και τα άλλα υφιστάμενα χρηματοδοτικά μέσα .  Άρθρο 2 Η τροποποιητική πράξη στο κοινοτικό πλαίσιο στήριξης περιέχει τα ακόλουθα κύρια στοιχεία :  α )  τους κύριους άξονες προτεραιότητας που επελέγησαν για κοινή δράση :  1 .  μεταποίηση των προϊόντων αλιείας και υδατοκαλλιέργειας,  2 .  εμπορία των προϊόντων αλιείας και υδατοκαλλιέργειας - β ) ενδεικτικό σχέδιο χρηματοδότησης, σε σταθερές τιμές 1991, το οποίο καθορίζει το συνολικό κόστος για τους άξονες προτεραιότητας που έχουν επιλεγεί για κοινή δράση από την Κοινότητα και το ενδιαφερόμενο κράτος μέλος, δηλαδή 3,982 εκατομμύρια Ecu για το  σύνολο της περιόδου, καθώς και τα χρηματοδοτικά κονδύλια που προβλέπονται δυνάμει της συνδρομής από τον κοινοτικό προϋπολογισμό που κατανέμονται ως εξής :  ( σε εκατομμύρια Ecu ) α )    1 .  μεταποίηση των προϊόντων αλιείας και υδατοκαλλιέργειας 1,591 2 .  εμπορία των προϊόντων αλιείας και υδατοκαλλιέργειας 0,400  Οι προκύπτουσες εθνικές ανάγκες για χρηματοδοτική παρέμβαση, δηλαδή περίπου 0,199 εκατομμύρια Ecu για το δημόσιο τομέα και 1,792 εκατομμύρια Ecu για τον ιδιωτικό τομέα, μπορούν να καλυφθούν μερικώς υπό τη μορφή κοινοτικών δανείων που προέρχονται από την  Ευρωπαϊκή Τράπεζα Επενδύσεων και άλλα δανειοδοτικά μέσα .  Άρθρο 3 Η παρούσα δήλωση πρόθεσης απευθύνεται στο Ηνωμένο Βασίλειο .  Βρυξέλλες, 11 Μαρτίου 1991 . Για την Επιτροπή Manuel MARIN Αντιπρόεδρος ( 1 ) ΕΕ αριθ . L 185 της 15 . 7 . 1988, σ . 9.(2 )  ΕΕ αριθ . L 370 της 19. 12 . 1989, σ . 37.(3 )  ΕΕ αριθ . L 388 της 30 . 12 . 1989, σ . 1 .(4 ) ΕΕ αριθ . L 374 της 31 . 12 . 1988, σ . 1 .